CELEX: 32020D2106
Language: lv
Date: 2020-12-14 00:00:00
Title: Komisijas Īstenošanas lēmums (ES) 2020/2106 (2020. gada 14. decembris) par aizsardzības pasākumu, ko Somija veikusi saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū Biltema Nordic Services motora pacēlāja modeli 15-371, ko ražojis uzņēmums Biltema Nordic Services AB un Somijas tirgū izplata uzņēmums Biltema Suomi Oy (izziņots ar dokumenta numuru C(2020) 8781) (Dokuments attiecas uz EEZ)

16.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 425/101
               
            
         KOMISIJAS ĪSTENOŠANAS LĒMUMS (ES) 2020/2106
         (2020. gada 14. decembris)
         par aizsardzības pasākumu, ko Somija veikusi saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū Biltema Nordic Services motora pacēlāja modeli 15-371, ko ražojis uzņēmums Biltema Nordic Services AB un Somijas tirgū izplata uzņēmums Biltema Suomi Oy
         
         
            
               (izziņots ar dokumenta numuru C(2020) 8781)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2006/42/EK (2006. gada 17. maijs) par mašīnām, un ar kuru groza Direktīvu 95/16/EK (1), un jo īpaši tās 11. panta 3. punkta otro daļu,
         tā kā:
         
                     (1)
                  
                  
                     2019. gada 20. martā Somija informēja Komisiju par 2019. gada 6. februāra aizsardzības pasākumu, kas tika veikts saskaņā ar Direktīvas 2006/42/EK 11. panta 1. punktu un ar ko aizliegts laist tirgū Biltema Nordic Services motora pacēlāja modeli 15-371, ko ražojis uzņēmums Biltema Nordic Services AB, Gamisonsgatan 26, 25466 Helsingborg, Zviedrija (ražotājs) un Somijas tirgū izplata uzņēmums Biltema Suomi Oy, Aftonrådevägen 2, 00750 Helsingfors, Somija.
                  
               
                     (2)
                  
                  
                     Somija šo pasākumu noteica, jo uzskatīja, ka minētais motora pacēlājs neatbilst vairākām būtiskām veselības aizsardzības un drošības prasībām (BVADP), kuras noteiktas turpmāk minētajās Direktīvas 2006/42/EK I pielikuma iedaļās.
                  
               
                     (3)
                  
                  
                     Konkrētāk, Somija norādīja, ka:
                  
               
                     (4)
                  
                  
                     pacēlājs nav mehāniski izturīgs, kas ir Direktīvas 2006/42/EK I pielikuma 4.1.2.3. punktā noteikto mehāniskās izturības BVADP pārkāpums;
                  
               
                     (5)
                  
                  
                     pacēlājs nav stabils un to ir sarežģīti pārvietot, kas ir Direktīvas 2006/42/EK I pielikuma 1.3.1. punktā noteikto stabilitātes zuduma riska BVADP un 4.1.2.1. punktā noteikto nepietiekamas stabilitātes radīta riska BVADP pārkāpums.
                  
               
                     (6)
                  
                  
                     uzstādīšanas instrukcijās ir kļūdas saistībā ar riteņu piestiprināšanu, un drukātajās instrukcijās ir kļūdas saistībā ar mašīnas nepareizu lietošanu, kas ir Direktīvas 2006/42/EK I pielikuma 1.1.2. punktā noteikto drošības integrācijas principu BVADP un 1.7.4. punktā noteikto ar instrukcijām saistīto BVADP pārkāpums.
                  
               
                     (7)
                  
                  
                     Pēc tam, kad Komisija bija saņēmusi paziņojumu par Somijas veikto aizsardzības pasākumu, tā sāka apspriešanos ar attiecīgajām personām, lai uzzinātu to viedokli. Komisija 2019. gada 23. decembrī nosūtīja vēstuli ražotājam, izplatītājam un Somijas Drošības un ķimikāliju aģentūrai, un ražotājs un izplatītājs uz to neatbildēja. Somijas Drošības un ķimikāliju aģentūra atbildēja 2020. gada 13. janvārī, norādot, ka pēc lēmuma pieņemšanas uzņēmums Biltema Suomi Oy Somijas lēmumu un tā saturu neapstrīdēja. Somijas Drošības un ķimikāliju aģentūra arī norādīja, ka šajā lietā tās rīcībā nav jaunākas informācijas.
                  
               
                     (8)
                  
                  
                     Ņemot vērā Somijas sniegto informāciju par aizsardzības pasākumu, ko nedz ražotājs, nedz izplatītājs nav apstrīdējuši, būtu jāsecina, ka motora pacēlāja modelis 15-371 neatbilst iepriekš minētajām Direktīvas 2006/42/EK I pielikumā noteiktajām būtiskajām veselības aizsardzības un drošības prasībām un šie trūkumi var apdraudēt personu veselību un drošību.
                  
               
                     (9)
                  
                  
                     Tāpēc Somijas noteiktais aizsardzības pasākums būtu jāuzskata par pamatotu,
                  
               IR PIEŅĒMUSI ŠO LĒMUMU.
         
            1. pants
            Somijas pasākums, ar ko ir aizliegts laist tirgū motora pacēlāja modeli 15-371, kuru ražojis uzņēmums Biltema Nordic Services AB (Zviedrija) un Somijas tirgū izplata Biltema Suomi Oy (Somija), ir pamatots.
         
         
            2. pants
            Šis lēmums ir adresēts dalībvalstīm.
         
         
            Briselē, 2020. gada 14. decembrī
            
               
                  Komisijas vārdā –
               
               Thierry BRETON
               
                  Komisijas loceklis
               
            
         
         
            (1)  OV L 157, 9.6.2006., 24. lpp.